**GRAĐEVINSKI FAKULTET**, 31000 Osijek, Vladimira Preloga 3, tel. 031/274-365, tel. 031/540-090, fax: 031/540-071, [www.gfos.unios.hr](http://www.gfos.unios.hr/); <http://most.gfos.hr/>,

IBAN: HR0425000091102002438

**Natječaj za upis studenata u I. godinu preddiplomskih sveučilišnih, integriranih preddiplomskih i diplomskih sveučilišnih studija i stručnih studija u akademskoj godni 2017./18. objavljen je na stranici** [**http://www.gfos.unios.hr/natjecaj-15-05-2017**](http://www.gfos.unios.hr/natjecaj-15-05-2017)

**UPIS PRISTUPNIKA KOJI SU POLOŽILI ISPITE DRŽAVNE MATURUE**

**Upisne kvote**

Preddiplomski sveučilišni studij Građevinarstvo; smjer: opći–upisna kvota **125 redovitih studenata i 5 studenata stranih državljana**

Preddiplomski sveučilišni studij Arhitektura i urbanizam **–** upisna kvota **40 redovitih studenata**

Preddiplomski stručni studij Građevinarstvo; smjer opći– upisna kvota **60 redovitih studenata i 5 studenata stranih državljana**

**DODATNE PROVJERE POSEBNIH ZNANJA, VJEŠTINA I SPOSOBNOSTI**

Za **Preddiplomski sveučilišni studij Arhitektura i urbanizam** provodit će se dodatna provjera znanja, vještina i sposobnosti koja uključuje:

1.Test provjere opće kulture

2.Test provjere sposobnosti percepcije prostora

3.Test provjere likovnih i grafičkih sposobnosti

Rokovi za prijavu polaganja dodatnih provjera: ljetni rok do 15. lipnja 2017; jesenski rok do 7. rujna 2017.

Kandidati su obvezni Fakultetu na e-mail: [emamic@gfos.hr](mailto:emamic@gfos.hr) dostaviti prijavu i potvrdu o uplati troškova dodatne provjere u iznosu od 350,00 kn uplaćenih na IBAN: HR0425000091102002438 s naznakom „troškovi dodatne provjere ".

#### Upisi

na preddiplomske sveučilišne studije i preddiplomski stručni studij Građevinskog fakulteta će se provoditi u

**ljetnom roku:**

* **19. srpnja 2017. u 9.00 sati – Preddiplomski sveučilišni studij Građevinarstvo**
* **20. srpnja 2017. u 9.00 sati – Preddiplomski sveučilišni studij Arhitektura i**

**urbanizam**

**Preddiplomski stručni (redoviti) studij Građevinarstvo**

**jesenskom roku:**

* **21. rujna 2016. u 9.00 sati**

Upisi će se provoditi u prostorijama Građevinskog fakulteta Osijek, Vladimira Preloga 3 prema obavijesti koja će biti objavljena na web stranici Fakulteta.

**ZA UPIS JE POTREBNO PRILOŽITI SLJEDEĆE DOKUMENTE:**

1. Izvornik svjedodžbe o položenoj državnoj maturi, ili svjedodžbe o završnom ispitu srednje škole s potvrdom o položenoj državnoj maturi te svjedodžbe svih razreda srednje škole
2. Dvije fotografije 4 x 6 cm.
3. Rodni list i preslika domovnice.
4. Preslika osobne iskaznice i dokument iz kojeg je vidljiv OIB ili JMBG.
5. Uplatnicu na iznos od 480,00 kuna (troškovi prijave, upisa, upisnih materijala i projekata Studentskog zbora) na IBAN Građevinskog fakulteta Osijek, broj:HR04 25000091102002438;model: HR67,poziv na broj odobrenja: upisati OIB studenta.

*Studenti koji su do sada bili upisani na neki drugi studij prilikom upisa plaćaju punu školarinu u iznosu od 7.370,00 kn.*

*Studenti strani državljani prilikom upisa plaćaju školarinu u iznosu od 14.740,00 kn.*

*Studenti koji su završili srednje obrazovanje izvan RH na upis trebaju donijeti Rješenje o priznavanju inozemne obrazovne kvalifikacije.*

|  |
| --- |
| K**andidati koji su svoje srednje školovanje završili izvan Republike Hrvatske** moraju proći postupak priznavanja inozemne srednjoškolske kvalifikacije. Postupak priznavanja inozemne srednjoškolske kvalifikacije o završenom srednjem obrazovanju u općim, gimnazijskim i umjetničkim programima radi nastavka obrazovanja vodi [**Agencija za odgoj i obrazovanje**](http://www.azoo.hr/) Postupak priznavanja inozemne srednjoškolske kvalifikacije o završenom srednjem obrazovanju u strukovnim programima vodi [**Agencija za strukovno obrazovanje i obrazovanje odraslih**](http://www.asoo.hr/) (više na poveznici: <https://www.studij.hr/sve-o-prijavama>).  Postupak priznavanja inozemne srednjoškolske kvalifikacije **u potpunosti je odvojen** od postupka prijave ispita državne mature odnosno studijskih programa na visokim učilištima i važno je pravovremeno se obratiti gore navedenim institucijama kako bi cijeli postupak bio na vrijeme završen. |

Sve dodatne obavijesti o upisima u I. godinu studija mogu se dobiti u Uredu za studente Građevinskog fakulteta u Osijeku, Vladimira Preloga 3, osobno, telefonom na brojeve: 031/274-365 i 031/540-090 i na e-mail: [amagdika@gfos.hr](mailto:amagdika@gfos.hr)

**UPIS PRISTUPNIKA STARIJIH OD 25 GODINA**

##### **1.1. Prijave za razredbeni postupak**

Preddiplomski sveučilišni studij Građevinarstvo: upisna kvota - **5 studenata**

Na studij se mogu prijaviti osobe starije od 25 godina koje imaju završenu četverogodišnju srednju školu, a nisu polagale državnu maturu .

Prijave za razredbeni postupak se primaju  **od 04. do 06. rujna 2017.**

Prijave za razredbeni postupak podnosi se na posebnoj tiskanici koja se može podići u Uredu za studente ili na web-stranici Fakulteta [www.gfos.unios.hr](http://www.gfos.unios.hr). Radno vrijeme Ureda od 10:00 do 14:00 sati.

Uz prijavne obrasce pristupnici moraju priložiti dokumente navedene na obrascu.

**1.2. Razredbeni postupak**

**Izbor pristupnika za upis na preddiplomski sveučilišni studij Građevinarstvo obavlja se putem razredbenog postupka, koji obuhvaća sve pristupnike i sastoji se od:**

1. Vrednovanja uspjeha u srednjoj školi

* opći uspjeh u sva četiri razreda te završni ispit (matura)
* vrednovanja uspjeha iz predmeta: Matematika i Fizika

Pristupnici na temelju uspjeha u srednjoj školi mogu ostvariti najviše 65 bodova.

1. Provjera znanja putem pismenog testa

Pristupnici na temelju pismene provjere znanja mogu ostvariti najviše 135 bodova.

Pristupnik može po svim osnovama vrednovanja ostvariti maksimalno 200 bodova.

**Razredbeni ispit održat će se ukoliko se prijavi više kandidata od propisane kvote.**

U slučaju održavanja razedbenog ispita kandidati su dužni izvršiti uplatu u iznosu od 300,00kn za troškove razredbenog postupka na  IBAN: HR0425000091102002438 s naznakom „troškovi razredbenog ispita ".

**Razredbeni ispit održat će se 13. rujna 2017. godine u 9.00 sati** u prostorijama Građevinskog fakulteta Osijek.

Pristupnici su dužni doći na razredbeni ispit navedenog dana u **8.30 sati**. Na ispit treba donijeti **identifikacijsku ispravu** (osobnu iskaznicu ili putovnicu), bez koje se ne može pristupiti razredbenom ispitu.

Provjera znanja obuhvaća gradivo iz predmeta Matematika i Fizika.

**Rezultati razredbenog ispita bit će objavljeni 18. rujna 2017. godine na web stranici Fakulteta** www.gfos.unios.hr **i oglasnoj ploči.**

**1.3. Upisi**

Upisi će se provoditi **21. rujna 2017. u 9.00 sati.**

Upisi će se provoditi u prostorijama Građevinskog fakulteta Osijek, Vladimira Preloga 3 prema obavijesti koja će biti objavljena na web stranici Fakulteta.

**ZA UPIS JE POTREBNO PRILOŽITI SLJEDEĆE DOKUMENTE:**

1. Izvornik svjedodžbe o maturi, ili svjedodžbe o završnom ispitu srednje škole, te svjedodžbe svih razreda srednje škole
2. Dvije fotografije 4 x 6 cm.
3. Rodni list i preslika domovnice.
4. Preslika osobne iskaznice i dokument iz kojeg je vidljiv OIB ili JMBG.
5. Uplatnicu na iznos od 480,00 kuna (troškovi prijave, upisa, upisnih materijala i projekata Studentskog zbora) na IBAN Građevinskog fakulteta Osijek, broj:HR04 25000091102002438;model: HR67,poziv na broj odobrenja: upisati OIB studenta.

*Studenti koji su do sada bili upisani na neki drugi studij prilikom upisa plaćaju punu školarinu u iznosu od 7.370,00 kn.*

*Studenti koji su završili srednje obrazovanje izvan RH na upis trebaju donijeti Rješenje o priznavanju inozemne obrazovne kvalifikacije.*

|  |
| --- |
| K**andidati koji su svoje srednje školovanje završili izvan Republike Hrvatske** moraju proći postupak priznavanja inozemne srednjoškolske kvalifikacije. Postupak priznavanja inozemne srednjoškolske kvalifikacije o završenom srednjem obrazovanju u općim, gimnazijskim i umjetničkim programima radi nastavka obrazovanja vodi [**Agencija za odgoj i obrazovanje**](http://www.azoo.hr/) Postupak priznavanja inozemne srednjoškolske kvalifikacije o završenom srednjem obrazovanju u strukovnim programima vodi [**Agencija za strukovno obrazovanje i obrazovanje odraslih**](http://www.asoo.hr/) (više na poveznici: <https://www.studij.hr/sve-o-prijavama>).  Postupak priznavanja inozemne srednjoškolske kvalifikacije **u potpunosti je odvojen** od postupka prijave ispita državne mature odnosno studijskih programa na visokim učilištima i važno je pravovremeno se obratiti gore navedenim institucijama kako bi cijeli postupak bio na vrijeme završen. |

#### 1.4 Obavijesti

#### 

Sve dodatne obavijesti o upisima u I. godinu studija mogu se dobiti u Uredu za studente Građevinskog fakulteta u Osijeku, Vladimira Preloga 3, osobno, telefonom na brojeve: 031/274-365 i 031/540-090 i na e-mail: [amagdika@gfos.hr](mailto:amagdika@gfos.hr)